# Carolina de Mònaco

### De Viquipèdia

Grace Kelly i la seva filla Carolina al 1967.

Carolina de Mònaco, princesa de Hannover (Montecarlo 1957). Princesa de Mònaco per naixement amb el tractament d'altesa sereníssima. La princesa Carolina ha esdevingut una de les persones més famoses del món per la seva agitada vida privada i per esdevenir una icona de la moda.

Nascuda el 23 de gener de l'any 1957 a Montecarlo essent filla del príncep sobirà Rainier III de Mònaco i de l'actriu estatunidenca Grace Kelly. La princesa es convertí des del moment del seu naixement amb princesa hereva del petit principat.

Rebé formació en un prestigiós institut en francès on culminà la seva formació amb matrícula d'honor i posteriorment estudià a la Universitat de la Sorbonna de París on es llicencià en filosofia i s'especialitzà en biologia i psicologia. A més a més, la princesa parla correctament el francès, l'anglès, el castellà i l'alemany.

La princesa contragué matrimoni el 1978 amb Phillipe Junot, playboy d'origen francès del qual es divorcià escassos tres anys després i del qual aconseguí la nulitat eclesiàstica. La mort de la seva mare l'any 1981 marcà un abans i un després en les relacions amb la seva germana petita i amb la pròpia vida de la princesa. L'any 1982 es casava amb l'industrial petrolier d'origen italià Stefano Casiraghi amb qui tingué tres fills:

Andrea Casiraghi, nascut a Mònaco el 1984.

Carlota Casiraghi, nascuda a Mònaco el 1986

Pierre Casiraghi, nascut a Mònaco el 1987.

Carolina i Stefano conformaren una de les parelles més glamuroses i envejades de la Costa Blava alhora que representaven l'estampa d'una família rica, guapa i feliç. Malgrat tot, l'any 1990 Stefano perdé la vida mentre competia en una competició marítima d'alta velocitat.

L'any 1999 la princesa acudia per tercera vegada als altars per contraure matrimoni amb el príncep Ernest August de Hannover. El matrimoni amb Ernest August permeté a la princesa entrà al més selecte cercles de la reialesa europea amb qui Ernest August està emparentat. La parella han tingut una única filla:

- SAR la princesa Alexandra de Hannover, nascuda a Àustria el 1999.

La princesa Carolina participà en activitat de la UNICEF i la UNESCO alhora que ha estat primera dama de Mònaco des de la mort de la seva mare i fins l'any 2005. Des de la mort del seu pare, Carolina esdevingué princesa hereva, però la seva renúncia al títol féu que el seu fill, Andrea, esdevingués automàticament pressumpte hereu del seu oncle, el príncep Albert II de Mònaco.

Obtingut de "http://ca.wikipedia.org../../../c/a/r/Carolina_de_M%C3%B2naco_7b12.html"

Categories: Prínceps de Hannover | Prínceps de Mònaco

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Nederlands
- 日本語
- Norsk (bokmål)
- Polski
- Português
- Svenska